cyanic-selkie/wikianc huggingface dataset:
তিতাস গ্যাস ট্রান্সমিশন এন্ড ডিস্ট্রিবিউশন কোম্পানী লিমিটেড
কার্যক্রম
তিতাসের অন্তর্ভূক্ত এলাকাগুলো হলো বৃহত্তর ঢাকা ও বৃহত্তর ময়মনসিংহ বিভাগ।
বহিঃসংযোগ
তিতাস গ্যাস কোম্পানীর ওয়েবসাইট
খাইবার পাখতুনখোয়া
খাইবার পাখতুনখোয়া (, ;, ; পূর্বনাম উত্তর-পশ্চিম সীমান্ত প্রদেশ) হল পাকিস্তানের চারটি প্রদেশের অন্যতম একটি প্রদেশ। এর পশ্চিম ও দক্ষিণ দিকে কেন্দ্র শাসিত উপজাতীয় এলাকা, উত্তর-পূর্বে বাল্টিস্থান, পূর্বে আজাদ কাশ্মীর, দক্ষিণপূর্বে পাঞ্জাব ও রাজধানী ইসলামাবাদ, এবং উত্তর-পশ্চিমে আফগানিস্তান অবস্থিত। পাকিস্তানের বেলুচিস্তান প্রদেশ এর দক্ষিণ দিকে অবস্থিত। খাইবার পাখতুনখোয়া'র প্রাদেশিক রাজধানী এবং সবচেয়ে বড় শহর হলো পেশাওয়ার।
ব্যুৎপত্তি
খাইবার পাখতুনখোয়ার অর্থ "পশতুনদের ভূখণ্ডের খাইবার যেখানে পাখতুনখোয়া শব্দের অর্থ "পশতুনদের দেশ", কিছু পণ্ডিঅদের মতে এটি পশতুন সংস্কৃতি ও সমাজকে বোঝায়।
যখন ব্রিটিশরা এটি একটি প্রদেশ হিসেবে প্রতিষ্ঠা করেছিল, তখন তারা তাদের নাম দিয়েছিল "উত্তর পশ্চিম সীমান্ত প্রদেশ" (সংক্ষেপে এনডব্লিউএফপি) কারণ এটির আপেক্ষিক অবস্থান তাদের ভারতীয় সাম্রাজ্যের উত্তর পশ্চিমে ছিল। পাকিস্তান সৃষ্টির পর, পাকিস্তান এই নাম দিয়ে চলতে থাকে কিন্তু একটি পশতুন জাতীয়তাবাদী দল, আওয়ামী ন্যাশনাল পার্টি প্রদেশের নাম পরিবর্তন করে "পাখতুনখোয়া" করার দাবি করে। এই দাবির পিছনে তাদের যুক্তি ছিল যে পাঞ্জাবী, সিন্ধী এবং বেলুচ জনগোষ্ঠীর তাদের প্রদেশের নাম তাদের জাতিসত্তার নামে রাখা হয়েছে কিন্তু পশতুন জনগণের ক্ষেত্রে তা নয়।
সরকার ও রাজনীতি
প্রাদেশিক পরিষদ হল একটি এককবিশিষ্ট আইনসভা, যেখানে ১৪৫ জন সদস্য সংবিধানসম্মতভাবে পাঁচ বছরের মেয়াদে দায়িত্ব পালনের জন্য নির্বাচিত হন। ঐতিহাসিকভাবে, প্রদেশটি আওয়ামী ন্যাশনাল পার্টির (এএনপি) শক্ত ঘাঁটি হিসেবে বিবেচিত; একটি রাশিয়ানপন্থী, সাম্যবাদী, বামপন্থী এবং জাতীয়তাবাদী দল।
জেলা
খাইবার পাখতুনখোয়া সাতটি বিভাগে বিভক্ত - বানু, ডেরা ইসমাইল খান, হাজারা, কোহাট, মালাকান্দ, মর্দান এবং পেশোয়ার। প্রতিটি বিভাগ দুই থেকে নয়টি জেলার মধ্যে বিভক্ত এবং পুরো প্রদেশে ৩৫ টি জেলা রয়েছে:
ভাষা
আরো ভাষার মধ্যে কাশ্মীরি, শীনা, রোমানি, বুরুসাশকি, অয়াকহি, বাল্টি, বেলুচি, ব্রাহই, সিন্ধি এবং ইংরেজি (প্রশাসনিক এবং পর্যটনে) ব্যবহৃত হয়।
শহরগুলোতে শুধুমাত্র উর্দু এবং ইংরেজি লিখিত ভাষা হিসেবে পাওয়া যায়। ইংরেজি, পাকিস্তানের সরকারি ভাষা, প্রধানত সরকারি কাজে এবং সাহিত্যিক কারণে ব্যবহার করা হয়।
ধর্ম
খাইবার পাখতুনখোয়া প্রদেশের অধিকাংশ অধিবাসী ইসলাম ধর্মের অনুসারী। এদের মধ্যে সংখ্যাগরিষ্ঠ সুন্নি মুসলিম, এছারাও শিয়া, ইসমাইলি এবং আহমাদিয়া মতবাদে বিশ্বাসী মুসলিম রয়েছেন। এছাড়াও এখানে হিন্দু এবং শিখদের কিছু ছোট সম্প্রদায় বসবাস করে।
খাদ্যাভাস
কাবুলি পোলাও এর দম পুখত ও চাপলি কাবাব এখানকার খুব বিখ্যাত জনপ্রিয় রসনা।
হাদিরা ইউনিয়ন
হাদিরা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার গোপালপুর উপজেলার অন্তর্গত। এটি টাঙ্গাইল শহরের ৫৬ কিলোমিটার উত্তরে অবস্থিত।
জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, হাদিরা ইউনিয়নের মোট জনসংখ্যা ৩২,৫৫১ জন। এই ইউনিয়নে মোট ঘরসংখ্যা ৮০৩৬ টি।
শিক্ষা
হাদিরা ইউনিয়নের গড় সাক্ষরতার হার শতকরা ৪৬.৬ ভাগ (পুরুষ-৪৯.২%, মহিলা-৪৪.১%)।
জাকির হুসেইন (ক্রিকেটার)
জাকির হুসেইন (জন্মঃ ২ জানুয়ারি ১৯৭৭) বাংলাদেশের সাবেক আন্তর্জাতিক ওডিআই ক্রিকেটার। ১২ জানুয়ারী ১৯৯৮ সালে তিনি পাকিস্তানের বিরুদ্ধে একমাত্র একদিনের আন্তর্জাতিক ম্যাচ খেলেছিলেন।
কর্মজীবন
তিনি বাংলাদেশের প্রথম শ্রেণীর এবং লিস্ট এ ক্রিকেটার ছিলেন। ডানহাতি ব্যাটসম্যান এবং ডান হাত মিডিয়াম ফাস্ট বোলার ছিলেন তিনি। বাংলাদেশ ক্রিকেট লীগ (বিসিএল) বাংলাদেশে ফ্রেঞ্চাইজি ভিত্তিতে অনুষ্ঠিত প্রথম শ্রেণীর ঘরোয়া ক্রিকেট লিগে তিনি মৌসুমে খেলেছিলেন। (চট্টগ্রাম বিভাগ ও খুলনা বিভাগের হয়ে)
পল হেইম্যান
পল হেইম্যান (জন্ম: ১১ সেপ্টেম্বর ১৯৬৫) হলেন একজন মার্কিন বিনোদন প্রযোজক, লেখক, অভিনেতা, বিপণনকারী, প্রবর্তক, পেশাদার কুস্তি ব্যবস্থাপক এবং ভাষ্যকার। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্রান্ডের কুস্তিগীর ব্রক লেসনারের ম্যানেজারের দায়িত্ব পালন করছেন। ১৯৯৩ হতে ২০০১ পর্যন্ত হেইম্যান ছিলেন এক্সট্রিম চ্যাম্পিয়নশিপ রেসলিং (ইসিডাব্লিউ) এর মালিক এবং সৃজনশীল শক্তি ছিলেন। ইসিডাব্লিউ এর মালিক এবং সেটি চালানোর পূর্বে, তিনি তার রিংয়ের নাম '''পল ই. ডেঞ্জারাসলি' নামে ওয়ার্ল্ড চ্যাম্পিয়নশীপ রেসলিং (ডাব্লিউসিডাব্লিউ) এবং অন্যান্য কুস্তি চ্যাম্পিয়নশীপের কুস্তিগীরদের ম্যানেজারের দায়িত্ব পালন করেছেন। তিনি নিউ ইয়র্ক সিটির লুকিং৪ল্যারি এর সহ-মালিক ছিলেন, যেটি পরবর্তীতে এডভার্টাইসিং এজ'' এর টপ ১০০ গ্লোবাল মার্কেটার্সের অন্তর্ভুক্ত হয়।
ডাব্লিউডাব্লিউইতে, হেইম্যান রেকর্ড ৫ জন ডাব্লিউডাব্লিউই চ্যাম্পিয়নের ম্যানেজার ছিলেন: ব্রক লেসনার, বিগ শো, কার্ট এঙ্গেল, রোব ভ্যান ড্যাম এবং সিএম পাংক। সমালোচকরা তার কুস্তিগীরদের পরিচালন করার এবং মাইকে কথা বলার যোগ্যতার প্রশংসা করে থাকেন।   হেইম্যান বিক্ষিপ্তভাবে কয়েকটি কুস্তি খেলাতেও অংশগ্রহণ করেছেন। তার উল্লেখযোগ্য ম্যাচ হলো ২০০২ সালের র‍্যাবেলিয়নে ডাব্লিউডাব্লিউই চ্যাম্পিয়নশিপের খেলাটি।
আস্কইমাম.অর্গ
আস্কইমাম.অর্গ (askimam.org) একটি ইসলাম সম্পর্কিত তথ্য সরবরাহকারী ওয়েবসাইট। ২০০০ সালে দক্ষিণ আফ্রিকার ইসলামি পণ্ডিত ইব্রাহিম দেসাই এটি প্রতিষ্ঠা করেছিলেন। এই ওয়েবসাইটের উত্তরগুলিতে হানাফি দেওবন্দি চিন্তাধারার প্রতিফলন দেখা যায়। এটি আল-আজহার বিশ্ববিদ্যালয় এবং এর সমানুভবী ওয়েব উৎসগুলোর চেয়ে বেশি প্রভাবশালী, বিস্তৃত এবং ব্যাপক বলে বিবেচিত হয়েছে।
ইতিহাস
ইব্রাহিম দেসাই ওয়েবসাইটটি প্রতিষ্ঠা করেন, যিনি পূর্বে মাদ্রাসা ইনামিয়্যার ফতোয়া বিভাগের প্রধান ছিলেন। এটি ২০০০ সালে আস্ক-ইমাম.কম নামে চালু হয়, পরবর্তীতে কারিগরি ও প্রযুক্তিগত উন্নয়ন করে ২০০৪ সালে আস্কইমাম.অর্গ নাম ধারণ করে। ওয়ার্ল্ড ওয়াইড ওয়েব ব্যবহার করে সহজে অ্যাক্সেসযোগ্য সাধারণ ইসলামি প্রশ্নোত্তর সরবরাহ করাই পোর্টালটির উদ্দেশ্য।
জি.আর. বান্টের মতে, “এটি একটি মুসলিম প্রতিষ্ঠান বা স্বতন্ত্র সংখ্যালঘু সম্প্রদায়ের প্রতিনিধিত্ব করে, যেটি বিশ্বব্যাপী একটি উল্লেখযোগ্য সংখ্যক ভিজিটর আনতে সক্ষম হয়েছে, যারা বিভিন্ন ধর্মীয় দৃষ্টিকোণ থেকে অনুসন্ধান করেন। প্রতিদিন সাইটে বেশ কয়েকটি নতুন ফতোয়া প্রকাশিত হয়। ২০০২ সালের আগস্ট পর্যন্ত এই সাইটে প্রায় ৪৬৮৬টি ফতোয়া জমা হয়। বান্ট উল্লেখ করেছেন, “ইংরেজি ভাষার এই সাইটটি আল আজহার এবং তার সমানুভবী সম্মিলিত সাইটগুলোর চেয়ে আরও ব্যাপক, বিস্তৃত এবং সম্ভাব্য প্রভাবশালী।
গ্লোরিয়া গ্রাহাম
গ্লোরিয়া গ্রাহাম হলওয়ার্ড (২৮ নভেম্বর ১৯২৩ - ৫ অক্টোবর ১৯৮১) ছিলেন একজন মার্কিন অভিনেত্রী ও গায়িকা। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৪৪ সালে মেট্রো-গোল্ডউইন-মেয়ারের হয়ে প্রথম চলচ্চিত্রে কাজ করেন।
আস্কইমাম.অর্গ
ইতিহাস
গবেষক ফারহানা ২০১১ সালে এই সাইটের ফতোয়াগুলোর কাঠামোর সমীক্ষায় দেখান যে, দেসাইয়ের শিক্ষার্থীরা বিভিন্ন ভৌগোলিক অবস্থানের হলেও, তারা বেশিরভাগ ফতোয়া তৈরি করেছিলেন এবং শিক্ষক হিসেবে দেসাই হলেন চূড়ান্ত কর্তৃপক্ষ। প্রতিটি ফতোয়ার শেষ লাইনে থাকে, “মুফতি ইব্রাহিম দেসাই কর্তৃক পরীক্ষিত ও অনুমোদিত।” সাইটের প্রতিষ্ঠাতা ২০২১ সালের ১৫ জুলাই ডারবানে মৃত্যুবরণ করেন।
গ্লোরিয়া গ্রাহাম
ইট্‌স আ ওয়ান্ডারফুল লাইফ (১৯৪৬) চলচ্চিত্রে উল্লেখযোগ্য চরিত্রে কাজ করার পরও এমজিএম মনে করে তার সফল হওয়ার সম্ভাবনা নেই এবং আরকেও স্টুডিওজের কাছে তার চুক্তি বিক্রি করে দেয়। প্রায়ই নোয়া চলচ্চিত্রে কাজ করা গ্রাহাম ক্রসফায়ার (১৯৪৭) ও দ্য ব্যাড অ্যান্ড দ্য বিউটিফুল (১৯৫২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য একটি অস্কার অর্জন করেন। তিনি সাডেন ফিয়ার (১৯৫২), দ্য বিগ হিট (১৯৫৩), হিউম্যান ডিজায়ার (১৯৫৪), ও ওকলাহোমা! (১৯৫৫) চলচ্চিত্রে অভিনয় করে সর্বোচ্চ সফলতা অর্জন করেন, কিন্তু এর পরপরই তার চলচ্চিত্র কর্মজীবনের ব্যপ্তি ক্রমশ হ্রাস পেতে থাকে।
আস্কইমাম.অর্গ
পন্থা
এটি দেওবন্দি হানাফি দৃষ্টিভঙ্গিকে প্রতিফলিত করে। ফারহানার মতে, “এর উত্তরগুলি সংক্ষিপ্ত, সর্বদা উল্লেখযোগ্য পাঠ্য বিশ্লেষণ করে না এবং এটি ইজতিহাদ ও ফতোয়ার মধ্যে পার্থক্য স্বীকার করে”। বান্ট আরও যোগ করেছেন যে, “আস্কইমামের সাথে সংশ্লিষ্ট পণ্ডিতরা প্রচলিত চারটি সুন্নি আইনশাস্ত্র এবং অন্যান্য ধর্মীয় মতামতের মধ্যে পার্থক্য করেন।” সাইটের প্রশ্নোত্তর নির্দেশিকায় উল্লেখ করা হয়েছে যে, “এটি ফিকহ সম্পর্কিত হানাফি প্রশ্নাবলীর জন্য সংরক্ষিত।” এটি অন্যান্য সুন্নি মতবাদ অনুসরণকারী লোকদের তাদের উপযুক্ত পণ্ডিতদের জিজ্ঞাসা করার পরামর্শ দেয়।
গ্লোরিয়া গ্রাহাম
প্রারম্ভিক জীবন
গ্রাহাম ১৯২৩ সালের ২৮শে নভেম্বর ক্যালিফোর্নিয়া অঙ্গরাজ্যের লস অ্যাঞ্জেলেস শহরে জন্মগ্রহণ করেন। তার পিতা রেজিনাল্ড মাইকেল ব্লোক্সাম হলওয়ার্ড (মাইকেল হলওয়ার্ড নামে পরিচিত; ১৮৮৯-১৯৮২) ছিলেন একজন স্থপতি ও লেখক। তার মাতা জিন ম্যাকডুগাল (মঞ্চনাম জিন গ্রাহাম; ১৮৯০-১৯৮৪) ছিলেন ব্রিটিশ মঞ্চ অভিনেত্রী ও অভিনয়ের শিক্ষক। তার পিতা ইংরেজ ও মাতা স্কটিশ ছিলেন। গ্রাহামের বড় বোন জয় হলওয়ার্ড (১৯১১-২০০৩) একজন অভিনেত্রী ছিলেন, যিনি জন মিচামকে (অভিনেতা রবার্ট মিচামের ছোট ভাই) বিয়ে করেছিলেন। গ্রাহাম মেথডিস্ট ধর্মাবলম্বী হিসেবে বেড়ে ওঠেন। শৈশব ও কৌশোরে তার মাতা তাকে অভিনয়ের শিক্ষা দিতেন। গ্রাহাম হলিউড হাই স্কুলে পড়াশোনা করেন এবং অভিনয় পেশাকে বেছে নিতে বিদ্যালয় ত্যাগ করেন।
কর্মজীবন
গ্রাহামের চলচ্চিত্রে অভিষেক ঘটে ১৯৪৪ সালে ব্লন্ডি ফিভার দিয়ে। তিনি ফ্রাঙ্ক ক্যাপ্রার ধ্রুপদী ইট্‌স আ ওয়ান্ডারফুল লাইফ (১৯৪৬) চলচ্চিত্রে ভায়োলেট বিক চরিত্রে অভিনয়ের জন্য প্রশংসিত হন। এরপরও এমজিএম মনে করে তার তারকা হিসেবে সফল হওয়ার সম্ভাবনা নেই এবং ১৯৪৭ সালে আরকেও স্টুডিওজের কাছে তার চুক্তি বিক্রি করে দেয়।
right|থাম্ব|[[দ্য ব্যাড অ্যান্ড দ্য বিউটিফুল (১৯৫২)-এ তার অস্কার বিজয়ী চরিত্রে গ্রাহাম]] ১৯৫২ সালের শুরুতে তিনি সেসিল বি. ডামিলের অস্কার বিজয়ী দ্য গ্রেটেস্ট শো অন আর্থ চলচ্চিত্রে হস্তী কন্যা অ্যাঞ্জেল চরিত্রে তার নিজের স্টান্ট নিজেই করেন। তিনি এমজিএমের দ্য ব্যাড অ্যান্ড দ্য বিউটিফুল (১৯৫২) চলচ্চিত্রে মাত্র নয় মিনিটের কিছু অধিক সময় পর্দায় অভিনয় দিয়ে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। ১৯৭৬ সালে বিয়াট্রিস স্ট্রেইট নেটওয়ার্ক (১৯৭৬) চলচ্চিত্রে মাত্র পাঁচ মিনিটের অভিনয়ের জন্য এই পুরস্কার পাওয়া পর্যন্ত তিনি সবচেয়ে কম সময় পর্দায় অভিনয় করে অস্কার পাওয়ার রেকর্ড ধরে রাখেন।
তিনি সাডেন ফিয়ার (১৯৫২) চলচ্চিত্রে আইরিন নিভস চরিত্রে, ফ্রিৎস লাংের দ্য বিগ হিট (১৯৫৩) চলচ্চিত্র মব মল ডেবি মার্শ চরিত্রে, হিউম্যান ডিজায়ার (১৯৫৪) চলচ্চিত্রে যৌন আকর্ষক ভিকি বাকলি চরিত্রে অভিনয় করেন।
১৯৫৫ সালে তিনি স্ট্যানলি ক্র্যামারের নট অ্যাজ আ স্ট্রেঞ্জার চলচ্চিত্রে ধনী কামাত্মক হ্যারিয়েট ল্যাং চরিত্রে অভিনয় করেন। একই বছর তিনি ওকলাহোমা! (১৯৫৫) চলচ্চিত্রে অভিনয় করে সফলতা অর্জন করেন।
সেন্ট্রাল ডিপোজিটরি বাংলাদেশ লিমিটেড
সেন্ট্রাল ডিপোজিটরি বাংলাদেশ লিমিটেড বাংলাদেশের একটি সরকারি প্রতিষ্ঠান। দেশের সিকিউরিটি বিতরণ, স্থানান্তর এবং নিষ্পত্তিকে কম্পিউটারাইজড বুক এন্ট্রি পদ্ধতিতে সম্পাদন করাই এই প্রতিষ্ঠানের মূল উদ্দেশ্য। প্রতিষ্ঠানের বর্তমান চেয়ারম্যান হলেন শেখ কবির হোসেন।
রংপুর-১৪
রংপুর-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি রংপুর জেলায় অবস্থিত জাতীয় সংসদের আসন ছিল।
সেন্ট্রাল ডিপোজিটরি বাংলাদেশ লিমিটেড
ইতিহাস
শেয়ারবাজারের মনিটরিংয়ের জন্যই মূলত এ প্রতিষ্ঠানের সৃষ্টি। শেয়ারবাজারে বিনিয়োগকারীরা যখন লেনদেন করে, তখন শেয়ারের মালিকানা পরিবর্তিত হয়। লেনদেন সম্পন্ন হওয়ার সাথে সাথে ইলেক্ট্রনিক সিস্টেমে শেয়ারের মালিকানা পরিবর্তন করার কাজটি করে থাকে। এই বুক এন্ট্রি কাজের জন্য সেন্ট্রাল ডিপোজিটরি বাংলাদেশ লিমিটেড প্রতিষ্ঠিত হয় ২০ আগস্ট, ২০০০ সালে। প্রতিষ্ঠার পেছনে রাষ্ট্রায়ত্ত বাণিজ্যিক ব্যাংক, বেসরকারি বাণিজ্যিক ব্যাংক এবং বিদেশি বাণিজ্যিক ব্যাংকগুলোর পাশাপাশি ইনভেস্টমেন্ট কর্পোরেশন অব বাংলাদেশ, ঢাকা স্টক এক্সচেঞ্জ, চট্টগ্রাম স্টক এক্সচেঞ্জ এবং এশীয় উন্নয়ন ব্যাংকের ভূমিকা ছিলো। ১৪ ফেব্রুয়ারি, ২০০৩ সাল থেকে সিডিবিএল ন্যাশনাল নাম্বারিং এজেন্সি ফর ইন্টারন্যাশনাল সিকিউরিটিজ আইডেন্টিফিকেশন নাম্বার (আইএসআইএন) হিসেবে জার্মান-ভিত্তিক অ্যাসোসিয়েশন অফ ন্যাশনাল নাম্বারিং এজেন্সিস (আন্না) এর বাংলাদেশের অংশীদার হিসাবে কাজ করছে। সিডিবিএল এশিয়া প্যাসিফিক সিএসডি গ্রুপ (এসিজি) এর সদস্য এবং সাউথ এশিয়ান ফেডারেশন অফ এক্সচেঞ্জ (এসএএফই) এর সহযোগী সদস্য। বর্তমানে সিডিবিএল কোম্পানী আইন, ১৯৯৪, ডিপোজিটরি আইন, ১৯৯৯, ডিপোজিটরি বিধিমালা, ২০০০ এবং ডিপোজিটরি (ব্যবহারিক) প্রবিধানমালা, ২০০৩ অনুযায়ী পরিচালিত হচ্ছে।
রংপুর-১৪
ইতিহাস
রংপুর-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
কেন্দুঝর সরকারি মেডিকেল কলেজ ও হাসপাতাল
কেন্দুঝর সরকারি মেডিকেল কলেজ ও হাসপাতাল ২০২২ সালে প্রতিষ্ঠিত, একটি পূর্ণাঙ্গ সরকারি মেডিকেল কলেজ ও হাসপাতাল। এটি ওড়িশার কেওনঝার জেলায় অবস্থিত। কলেজটি ব্যাচেলর অব মেডিসিন এবং ব্যাচেলর অব সার্জারি (এমবিবিএস) এর পাশাপাশি বিশেষ ডিগ্রি প্রদান করে। কলেজের সাথে যুক্ত হাসপাতালটি কেন্দুঝরজেলার বৃহত্তম হাসপাতালগুলির মধ্যে একটি। কলেজে জাতীয় যোগ্যতা ও প্রবেশিকা পরীক্ষার মাধ্যমে মেধার ভিত্তিতে শিক্ষার্থীদের নির্বাচন করা হয়। বার্ষিক ১০০ জন স্নাতক শিক্ষার্থী ভর্তি হয়।
পাঠ্যধারাগুলি
কেন্দুঝর মেডিক্যাল কলেজ এমবিবিএস কোর্সে শিক্ষার্থীদের শিক্ষা ও প্রশিক্ষণ প্রদান করে।
অধিভুক্তি
কলেজটি মহারাজা শ্রীরাম চন্দ্র ভাঞ্জ দেও বিশ্ববিদ্যালয়ের সাথে অনুমোদিত এবং জাতীয় মেডিকেল কমিশন দ্বারা স্বীকৃত।
স্যামসাং গ্যালাক্সি
স্যামসাং গ্যালাক্সি স্যামসাং ইলেকট্রনিক্স দ্বারা নির্মিত, তৈরি এবং বিক্রিত মোবাইল কম্পিউটিং ডিভাইসগুলির একটি সিরিজ। এই সিরিজের ফোনগুলো গুগলের অ্যান্ড্রয়েড দ্বারা নির্মিত।
স্যামসাং গ্যালাক্সি গিয়ার
স্যামসাং ঘোষিত, স্যামসাং গ্যালাক্সি গিয়ার, একটি স্মার্টওয়াচ যেটি চলমান অ্যান্ড্রয়েড 4.3 উপর।
পাটগ্রাম ইউনিয়ন
পাটগ্রাম ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.৬৭।
ভৌগোলিক অবস্থান ও আয়তন
পাটগ্রাম উপজেলা সদর হতে তিন দিকে অবস্থিত এ ইউনিয়নের মোট আয়তন ৯০০৭ একর বা ৩৬.৪৫ বর্গকিলোমিটার।
প্রশাসনিক এলাকা
পাটগ্রাম ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
বুরকেরি রমন
বুরকেরি ভেঙ্কট রমন (வூர்கேறி வெங்கட் ராமன்); ; জন্ম: ২৩ মে, ১৯৬৫) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। বর্তমানে কোচের দায়িত্বে রয়েছেন তিনি। ভারত ক্রিকেট দলের অন্যতম সদস্য ছিলেন। ১৯৮৭ থেকে ১৯৯৩ সময়কালে ভারত দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, মাঝে-মধ্যে স্লো লেফট-আর্ম অর্থোডক্স বোলিংয়ে পারদর্শী ছিলেন বুরকেরি রমন।
পাটগ্রাম ইউনিয়ন
জনসংখ্যা
২০১১ সালের আদমশুমারি অনুযায়ী পাটগ্রাম ইউনিয়নের মোট জনসংখ্যা ছিল ২৮২৬৬ জন, যারা ৬২০২ টি পরিবারে বসবাস করে, যার মধ্যে পুরুষ হল ১৪৩৭৭ জন এবং নারী হল ১৩৮৮৯ জন।
বুরকেরি রমন
প্রথম-শ্রেণীর ক্রিকেট
প্রথম-শ্রেণীর ক্রিকেটে খেলোয়াড়ী জীবন শুরু করেন তিনি বামহাতি স্পিনার হিসেবে। তবে, পরবর্তীতে ব্যাটসম্যানের দিকে ধাবিত হন বুরকেরি রমন। ঘরোয়া ক্রিকেটে বেশ সফলতম ব্যাটসম্যান ছিলেন। তিনটি দ্বি-শতকের ইনিংস খেলেন। তন্মধ্যে, ১৯৮৮-৮৯ মৌসুমে রঞ্জি ট্রফির খেলায় গোয়ার বিপক্ষে ৩১৩ রানে ত্রি-শতক ছিল। এক মৌসুমে ১০১৮ রান তুলে রুসি মোদির ৪৪ বছর পূর্বেকার গড়া ১৯৪৪-৪৫ মৌসুমের রেকর্ডটি ভেঙ্গে নিজের করে নেন। ১৯৯৯ সালে সকল স্তরের ক্রিকেট থেকে অবসর গ্রহণ করেন তিনি।
পাটগ্রাম ইউনিয়ন
শিক্ষা ও সংস্কৃতি
পাটগ্রাম ইউনিয়নের গড় সাক্ষরতা হার ৪৮.১%। তার মধ্যে নারী শিক্ষার হার ৪৬.২% এবং পুরুষ শিক্ষার হার ৫০.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বুরকেরি রমন
আন্তর্জাতিক ক্রিকেট
১৯৮৭-৮৮ মৌসুমে নিজ শহর চেন্নাইয়ে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে বুরকেরি রমনের। ঐ টেস্টের দ্বিতীয় ইনিংসে ৮৩ রান তুলে দলের শীর্ষস্থানীয় রান সংগ্রাহক হন। প্রথম ওভারেই তিনি উইকেট লাভ করেছিলেন। ঐ টেস্টে নরেন্দ্র হিরওয়ানির ১৬ উইকেট লাভের ন্যায় (৮/৬১ ও ৮/৭৫) অসামান্য ক্রীড়াশৈলীর কারণে ভারত দল জয়লাভ করেছিল। এরপর ১৯৯৭ সাল পর্যন্ত তিনি আরও ১০টি টেস্টে অংশগ্রহণ করেছিলেন। একই সময়ে ২৭টি একদিনের আন্তর্জাতিকে অংশ নিয়েছিলেন বুরকেরি রমন। তবে, তুলনামূলকভাবে আন্তর্জাতিক ক্রিকেট অঙ্গনে অসফল ছিলেন তিনি। ১৯৯২-৯৩ মৌসুমে দক্ষিণ আফ্রিকার বিপক্ষে ১১৩ রান করে একমাত্র সেঞ্চুরিটি করেন।
পাটগ্রাম ইউনিয়ন
অর্থনীতি ও যোগাযোগ
পাটগ্রাম ইউনিয়নের অর্থনীতি মূলত কৃষি নির্ভর।
বুরকেরি রমন
অবসর
ক্রিকেট খেলা থেকে অবসরগ্রহণের পর বুরকেরি রমন কোচিংয়ের দিকে ধাবিত হন। তামিলনাড়ু ও বাংলা ক্রিকেট দলকে কোচিং করার পাশাপাশি ভারতীয় অনূর্ধ্ব-১৯ দলকেও প্রশিক্ষণ দিয়েছেন। ২০০৯ সালে আইপিএলের দল কলকাতা নাইট রাইডার্সকে প্রশিক্ষণ দেন। বর্তমানে তিনি বাংলা রঞ্জি দলের কোচ হিসেবে নিযুক্ত রয়েছেন। ২০১৩ সালে কিংস ইলাভেন পাঞ্জাবের সহকারী কোচের দায়িত্বে ছিলেন। চলতি আইপিএলে কলকাতা নাইট রাইডার্সের ব্যাটিং কোচের দায়িত্ব পালন করছেন তিনি।
কোচিংয়ের পাশাপাশি বিভিন্ন ক্রীড়া ওয়েবসাইট বিশেষতঃ উইজডেন, স্পোর্টসস্টার ও ক্রিকইনফোয় প্রতিবেদন লিখছেন।
মারাক্কার
মারাক্কার /মারিকার/ মারেকার/মারিক্কর/মার্কিয়ার/মেরিকান/মারেকান (মালয়ালম : মারাক্কার; তামিল : মারাকায়ার; সিংহলি: মারাক্কালা ) হলো ভারতের কেরালায় বসবাসকারী একটি দক্ষিণ এশীয় মুসলিম সম্প্রদায়। মারাক্কার ভারতের মালাবার উপকূল, তামিলনাড়ু (পল্ক স্ট্রেট ও করমণ্ডল উপকূল) এবং শ্রীলঙ্কায় বাস করে। মারাক্কাররা কেরালায় মালায়লাম এবং তামিলনাড়ু ও শ্রীলঙ্কায় তামিল ভাষায় কথা বলে থাকে। সম্প্রদায়টি প্রথমদিকের আরবীয় মুসলিম সামুদ্রিক ব্যবসায়ী এবং মান্নার উপকূলের আদিবাসী পারাভার উপকূলীয় মহিলা ও ত্রাভাঙ্কোর উপকূলের মুক্কুভার উপকূলীয় মহিলাদের সাথে বিবাহের মাধ্যমে তাদের পূর্বপুরুষদের সন্ধান করে। আরব ব্যবসায়ীরা ভারত ও শ্রীলঙ্কার অন্যান্য দক্ষিণ এশীয় নারীদেরও বিয়ে করেছেন; কিন্তু তাদের পরবর্তী বংশধররা মারাক্কার সম্প্রদায়ের সদস্য নয়।
উৎপত্তি
এই অঞ্চলে ইসলামের আবির্ভাবের সাথে সাথে এই আরব ব্যবসায়ীরা নতুন বিশ্বাসের সূচনা করে। তারা স্থানীয় জনগণের সাথে কোনো প্রকারের দূরত্ব বজায় না রেখে তাদের সমাজে একীভূত হয়ে যান। বংশ এবং বর্ণ প্রভাবিত সমাজের মধ্যে বিয়ে করেন। বর্তমান তাদের বংশধররা তামিলনাড়ু উপকূল বরাবর অনেক বসতি স্থাপন করে বসবাস করে আসছে। মালাবার /কেরালা উপকূলে ও শ্রীলঙ্কার দক্ষিণ সমুদ্র উপকূলেও তাদের অনেক বসতি আছে।
তৎকালীন আরবদের বাণিজ্যের প্রধান ধরণ ছিল মান্নার উপসাগরে মাছ থেকে সংগৃহীত প্রাকৃতিক মুক্তা ও ঘোড়া। আরব থেকে আনা ঘোড়ার সাথে এসব মুক্তা বিনিময় হতো।
শিকড়ের গভীরে
মারাক্কার ব্যবসায়ীরা মূলত কোচিন থেকে উদ্ভূত হয় এবং সেখানেই তাদের শিকড় প্রোথিত। এসভি মুহম্মদ তার চারিত্রথিলে মারাক্কর সন্নিধ্যম বইতে বলেছেন যে, মারাক্কর পরিবার (কুনহালি) কোঙ্কণ থেকে উদ্ভূত হয়েছিল এবং তারা ছিল চাল ব্যবসায়ী। তার মতে, মারাক্কার ছিল তাদের পারিবারিক নাম এবং কুনহালি ছিল কালিকটের জামোরিনের দেওয়া নাম।
যদিও মারাক্কারদের আরব শিকড় রয়েছে, তবে তারা মালাবারের মাপিলা থেকে আলাদা। কারণ মাপিলারা সাধারণভাবে আরব পূর্বপুরুষ এবং স্থানীয় বংশোদ্ভূত মাতার বংশধর ছিল। তারা সুন্নি এবং শিয়া উভয় দল নিয়ে গঠিত এবং তারা ইসলাম ধর্মে ধর্মান্তরিতদের অন্তর্ভুক্ত। আরবরা লোহিত সাগরের উপকূলীয় অঞ্চল এবং বর্তমান ইয়েমেনের হাজরামাউত অঞ্চল থেকে এসেছে বলে মনে করা হয়। বর্তমান সময়ের অনেক মাপ্পিল্লা মুসলমান শাফেঈ; সে হিসেবে মারাক্কারদের সাথে মাপিলাদের মিল দেখা যায়। যাহোক, এটি এমন হতে পারে যে, তারা ধর্মান্তরিত ছাড়াই একটি আরব ব্যবসায়ী গ্রুপের সাথে সরাসরি বংশ দাবি করেছে। কিছু পণ্ডিত মনে করেন যে, তুতিকোরিনে অভিবাসন শুধুমাত্র পর্তুগিজ নিপীড়নের পরে ১৫ বা ১৬ শতকে এসেছিল। যদিও বাণিজ্যিক নথিপত্র ইঙ্গিত করে যে, এর আগেও তারা অনেকগুলি বন্দরে ছিল। বর্তমান সময়ের তিরুনেলভেলি মুসলমানদের অনেকেই দাবি করেন যে, তারা কেরালার মাপিলাদের বংশধর এবং তারা মালাবাড়ি ধর্মীয় শিক্ষক ও সামাজিক সংস্কৃতি অনুসরণ করে।
সংক্ষেপে বলা যায় যে, মারাক্কাররাও মাপলা। যদিও তাদের মাঝে সম্ভবত সঠিক উৎপত্তি ও উপ-সম্প্রদায়ে ভিন্নতা রয়েছে। তারা সর্বদা বাণিজ্য পরিচালনাকারী ছিল এবং তুতিকোরিন, ইন্দোনেশিয়া, ফিলিপাইন, সিলন ও মালয়েশিয়াতেও স্থানান্তরিত হয়েছিল। এক অর্থে সকল ভারতীয় মুসলিমকে মাপিলা বলা হয়; সে হিসেবে মারাক্কারদেরও মাপিলা বা তাদের বংশোদ্ভূত বলা যেতে পারে।
কিছু দক্ষিণ ভারতীয় ও সিলন বসতিতে তথাকথিত মাতৃসংক্রান্ত "কুদি মারাইক্কার" দেখা যায়। এখানে মারাইক্কার শব্দটি মাছ ধরার সাথে জড়িত মুসলিম জনগণের প্রধানের জন্যে ব্যবহৃত হয়। ডেনিস বি ম্যাকগিলভ্রের "ক্রুসিবল অফ কনফ্লিক্ট" বইতে এসব বিষয়ে বিস্তারিতভাবে আলোচনা করা হয়েছে। তারাও মালাবার থেকে আসা মাপিলা অভিবাসী। কুদি মারাক্কার ছাড়াও সিলনেও প্রচুর নিয়মিত মারাক্কার ব্যবসায়ী পরিবার রয়েছে।
ধর্ম
মারাক্কাররা কেরালা ও উপকূলীয় তামিলনাড়ু এবং শ্রীলঙ্কার আদি মুসলিম বাসিন্দাদের মত শাফিঈ মতবাদ অনুসারী সুন্নি।
অর্থনৈতিক অবস্থা
অধিকাংশ মারাক্কার কোনো না কোনোভাবে বিদেশী বাণিজ্যের সাথে যুক্ত এবং এর মাধ্যমে তারা স্থানীয় অন্যান্য মুসলিম গোষ্ঠী, এমনকি স্থানীয় অনেক হিন্দু উপজাতির তুলনায় অর্থনৈতিক এবং সামাজিকভাবে অনেক বেশি অগ্রসর হয়েছে।
মারাক্কাররা মধ্যযুগে দক্ষিণ এশিয়ায় একটি শক্তিশালী সামুদ্রিক মশলা ব্যবসায়িক সম্প্রদায় হিসেবে পরিচিত ছিল। তারা পূর্ব এশিয়ার মায়ানমার, মালয়েশিয়া, থাইল্যান্ড এবং দক্ষিণ এশিয়ার, মালদ্বীপ ও শ্রীলঙ্কার মতো অবস্থানে ব্যবসা করত। মারাকায়াররা ১৭ শতক থেকে তামিলনাড়ুর শিক্ষাগত ও অর্থনৈতিক ভূ-প্রকৃতিতে আধিপত্য বিস্তার করে।
ব্যুৎপত্তি
"মাররাকায়ার" শব্দটির ব্যুৎপত্তি এবং এর বিভিন্ন রূপ সম্পর্কিত দুটি প্রধান অনুমান প্রচলিত রয়েছে:
'মারকালা+আয়ার' শব্দটি থেকে প্রথমটির অর্থ হতে পারে, যারা নৌকা নিয়ন্ত্রণ করে বা মালিকানাধীন। তামিল/মালয়ালম ভাষায়, "মারকালাম" অর্থ "কাঠের নৌকা" এবং এর শেষে "আয়ার" যুক্ত হয়েছে। এই দুটি শব্দের সংযোগে মারক্কায়ার বা মারাক্কার গঠিত হয়।
কেভিকে আইয়ার তার কেরালার ইতিহাস বইয়ে বলেন যে, মারাক্কার ছিল কালিকটের জামোরিনের দেওয়া একটি পুরষ্কার উপাধি। মারাক্কা রায়ার থেকে প্রাপ্ত এই শব্দটি মারাক্কালাম (জাহাজ) এবং এর সাথে রায়ার (জাহাজের ক্যাপ্টেন) যোগে গঠিত হয়েছে। এর অর্থ জাহাজের ক্যাপ্টেন বা নাবিক। মুসলিম ক্যাপ্টেনদের বীরত্বপূর্ণ নৌ-দক্ষতার জন্যে এই শব্দের উপাধিতে ভূষিত করা হয়েছিল এবং পরবর্তীতে মুসলিমদের এই নামেই ডাকার প্রচলন হয়।
আঞ্চলিক প্রতিরক্ষায় ভূমিকা
১৫৯৮ সালে পর্তুগিজরা জামোরিনকে বোঝায় যে, মারাক্কাররা চতুর্থ একটি মুসলিম সাম্রাজ্য তৈরি করার জন্য তার রাজ্য দখল করতে চায়। বিশ্বাসঘাতকতার এই কাজে জামোরিন পর্তুগিজদের সাথে হাত মিলিয়ে তাদের নির্মমভাবে হত্যা করেছিল। ভারতীয় উপকূলের প্রথম নৌ প্রতিরক্ষা সংগঠিত করার কৃতিত্ব মালাবাড়ি মারাক্কারদের।
ভাষা
এছাড়াও এমন কিছু শব্দ রয়েছে, যা মারাক্কার এবং শ্রীলঙ্কার মুরদের মধ্যে অভিন্ন। যেমন বড়-বোনের জন্য লাথা, বড়-ভাইয়ের জন্য কাকা, মায়ের জন্য উম্মা ও বাবার জন্য ভাপ্পা ভারতের মারাক্কার এবং শ্রীলঙ্কার মারাক্কার এবং মুরদের মধ্যে ঘনিষ্ঠ সম্পর্কের পরামর্শ দেয়। উল্লেখ্য যে, শ্রীলঙ্কার মারাক্কাররা ' শ্রীলঙ্কান মুর গোষ্ঠীর অধীনে পড়ে, যাদেরকে শ্রীলঙ্কা সরকার একটি পৃথক জাতিগোষ্ঠী হিসাবে সংজ্ঞায়িত করেছে।
মারাক্কার ও মারক্কায়রা
ডা. জেবিপিমোর কথ্য শব্দ, বিবাহের রীতি ইত্যাদির দিকে ইঙ্গিত করেছেন, যা তামিল মারাক্কায়ারদের মালাবার মারাক্কারদের সাথে দৃঢ়ভাবে সংযুক্ত করে। তার বইয়ে এটিও উল্লেখ করা হয়েছে যে, মালাবার মারাক্কাররা কায়ালপাটানাম ( তুতিকোরিন ) অঞ্চলের সম্প্রদায়ের সাথে সম্পর্ক ছিল, একটি দল যারা বার্মা, মালাক্কা এবং ইন্দোনেশিয়ার সাথে বাণিজ্য পরিচালনা করত।
মারাক্কারদের উৎপত্তি নির্ণয়ের জন্য জেবি পিমোর আরেকটি মাপকাঠি ব্যবহার করেছেন, তা হল তাদের পরিবার ব্যবস্থা। তামিল মারাক্কায়ার এবং মালাবার মারাক্কার উভয়েই মারুমাক্কাথায়ম (উত্তরাধিকারের বৈবাহিক পদ্ধতি) অনুশীলন করে এবং কনের বাড়িতে বসতি স্থাপন করে। এটাও বিশ্বাস করা হয় যে, তামিল মারাক্কায়াররা মালাবার থেকে এসেছিল।
রতনগড়
রতনগড় (Ratangarh) ভারতের মধ্য প্রদেশ রাজ্যের নীমুচ জেলার একটি নগর পঞ্চায়েত-শাসিত শহর।
মারাক্কার
মারাক্কার ও মারক্কায়রা
১৭ শতকের দিকে তামিল লাব্বাইরা নৌকার মাঝি ও জেলে হিসাবে সামনে এসেছিল। অভিবাসনের একটি তরঙ্গে ১৪ শতকের শেষের দিকে মারাক কালামে (কাঠের নৌকা) অনেক মুসলমান তামিল দেশ ছেড়ে সিলনের উপকূলে অবতরণ করে। কারণ তারা মারাক কালামে এসেছিল, তাই সিংহলিরা তাদের মারাক্কালা মিনিসু বলে।
রতনগড়
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭৯ মিটার (১২৪৩ ফুট)।
মারাক্কার
মারাক্কার ও মারক্কায়রা
সংক্ষেপে বলা যায়, অভিজাত চুলিয়া মুসলমানরা ১৪ শতকের গোড়ার দিকে মারাইক্কায়ার জাতি গঠন করে। এই তামিল গোষ্ঠীটি সুন্নি ছিল এবং তারা জাহাজের রক্ষণাবেক্ষণ করত। তাদের আরব ভাইদের মাধ্যমে আরবের পবিত্র শহরগুলির সাথে তাদের দৃঢ় সম্পর্ক ছিল। (লাবিয়ারা জেলে, মুক্তো ডাইভার ইত্যাদি নিয়ে গঠিত নিম্ন সুন্নি স্তর ছিল) কায়ালপাটানাম মারাক্কাররা ভারত মহাসাগরের মুক্তার ব্যবসা নিয়ন্ত্রণ করত এবং রোথাররা অভ্যন্তরীণ বাণিজ্য পরিচালনা করত।
রতনগড়
জনসংখ্যার উপাত্ত
ভারতের ২০০১ সালের আদমশুমারি অনুসারে রতনগড় শহরের জনসংখ্যা হল ৭০০৪ জন। এর মধ্যে পুরুষ ৫১% এবং নারী ৪৯%।
মারাক্কার
মারাক্কার ও মারক্কায়রা
রোথার, মারাক্কায়ার, লেব্বাই এবং কায়লার হলো তামিলনাড়ুর চারটি মুসলিম সম্প্রদায়। রোথাররা হানাফি মাযহাব অনুসরণ করে এবং কায়ালর, লেব্বাই ও মারাক্কায়ার শাফেঈ মাজাব মেনে চলে, যা দক্ষিণ ইয়েমেনের উপকূল থেকে ছড়িয়ে পড়ে। কায়লারকে মারক্কায়ারের উপবিভাগ বলে মনে হয়। কায়লার এবং মারাক্কায়ারদের প্রাথমিকভাবে কোরামন্ডেল উপকূলে পাওয়া যায়। আসিয়ানে রোথারদের প্রাধান্য রয়েছে।
কোত্তাকালের মারাক্কার (কেরল)
কেরালায়ও মারাক্কার নামে পরিচিত মারাক্কাদের বেশিরভাগই মালাবার ও এর আশেপাশের অঞ্চলে কেন্দ্রীভূত। ব্যবসা বাণিজ্যে পতন ঘটার পর তাদের অধিকাংশই ঐতিহ্যগতভাবে নৌকার মাঝি হয়ে যান।
ঐতিহ্য অনুসারে, মারাক্কাররা মূলত কোচির সামুদ্রিক বণিক ছিল, যারা পর্তুগিজরা কোচিতে আসার পর সামুথিরি রাজার রাজত্বে পোনানির দিকে রওনা হয়। তারা কোঝিকোড়ের সামুথিরিতে তাদের মাতৃভূমির প্রতিরক্ষার জন্য তাদের লোক, জাহাজ এবং সম্পদ অর্পণ করেছিল। রাজা তাদের দেশ প্রতিরক্ষার কাজে নিয়োগ দেয় এবং অবশেষে তারা তাদের নৌবহরের অ্যাডমিরাল হয়। তারা জামোরিনের সেনাবাহিনীতে নৌপ্রধান হিসেবে দায়িত্ব পালন করত। তাদের কুঞ্জলি মারাক্কর বলা হয় এবং ঔপনিবেশিক পর্তুগিজদের বিরুদ্ধে বিদ্রোহকারী প্রথম কেরালি ছিলেন।
রতনগড়
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
মারাক্কার
বর্তমান পরিস্থিতি
ঐতিহ্যগতভাবে মারক্কাররা পূর্ব এশিয়া জুড়ে সামুদ্রিক বাণিজ্যের জন্য পরিচিত। কিন্তু উন্নত শিক্ষার কারণে এখন সম্প্রদায়ের অনেকেই পেশাদার। কিলাকারাই মারাক্কাররা তামিল মুসলমান এবং সাধারণভাবে মুসলিমদের উন্নতির জন্য সমগ্র তামিলনাড়ুতে শিক্ষা প্রতিষ্ঠান স্থাপনে একটি বড় ভূমিকা পালন করেছে। পারস্য উপসাগর, মালয়েশিয়া এবং সিঙ্গাপুরের সাথে অনেক মারাক্কারের সংযোগ রয়েছে। কিছু মারাক্কার যুক্তরাজ্য, ফ্রান্স এবং মার্কিন যুক্তরাষ্ট্রে চলে গিয়েছে।
এরা খুব ঘনিষ্ঠ সম্প্রদায়ের এবং বংশ বজায় রাখার জন্য তারা নিজেদের মধ্যে বিয়ে করে। ঐতিহ্যগতভাবে তারা শাফেঈ মাযহাবের অনুসারী; কারণ অধিকাংশ আরব, যারা এই অঞ্চলের সাথে ব্যবসা করত তারা সবাই সেই মাযহাব অনুসরণ করেছিল।
মারাক্কারদের একটি স্বতন্ত্র আরব- তামিল যৌগিক সংস্কৃতি রয়েছে এবং ঐতিহ্যগতভাবে খুবই রক্ষণশীল। একটি সময় তাদের ভাষায় একটি শক্তিশালী আরবি টান ছিল; কারণ তাদের বেশিরভাগ শব্দভাণ্ডার বিশুদ্ধ আরবি এবং শাস্ত্রীয় তামিল থেকে উদ্ভূত হয়েছিল।
মারাইকায়ার পট্টিনাম হলো রামানাথপুরম জেলার একটি ছোট জায়গা। সেখানে বসবাসকারী লোকদের বলা হয় মারাকায়ার। এমনকি দুই প্রজন্মের আগেও তারা সারাবিশ্বে; বিশেষ করে পারস্য উপসাগর, শ্রীলঙ্কা, মালয়েশিয়া, সিঙ্গাপুর এবং কিছু ইউরোপীয় দেশে মারাকালাম নামে "কাঠের জাহাজ" পরিচালনা করত। বর্তমান প্রজন্ম তাদের সমুদ্রযাত্রার ঐতিহ্য ছাড়াও অনেক ক্ষেত্রে বৈচিত্র্য এনেছে। কিন্তু মারাকাইয়ার পাত্তিনামে এখনো কিছু বয়স্ক লোক আছেন, যারা মারাকালামের মাধ্যমে অনেক দেশে ভ্রমণ করেছেন।
আবদুল্লাহ আল কায়সার
আবদুল্লাহ আল কায়সার বাংলাদেশের নারায়ণগঞ্জ জেলার রাজনীতিবিদ ও নারায়ণগঞ্জ-৩ আসনের সাবেক সংসদ সদস্য।
প্রাথমিক জীবন
আবদুল্লাহ আল কায়সার ৭ এপ্রিল ১৯৭৩ সালে নারায়ণগঞ্জ জেলার সোনারগাঁয়ে জন্মগ্রহণ করেন। তার পিতা মৃত আবুল হাসনাত সোনারগাঁও আওয়ামী লীগের সভাপতি ছিলেন। মাতা মমতাজ বেগম সোনারগাঁ উপজেলা আওয়ামী লীগের মহিলা বিষয়ক সম্পাদক ছিলেন।
রাজনৈতিক জীবন
আবদুল্লাহ আল কায়সার ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নারায়ণগঞ্জ-৩ আসন থেকে সংসদ সদস্য নির্বাচিত হন।
হাসান আবিদি
হাসান আবিদি ( উর্দু : حسن عابدی ) একজন প্রখ্যাত পাকিস্তানি সাংবাদিক, লেখক এবং উর্দু ভাষার প্রবীণ কবি ছিলেন।
জীবন
তিনি ১৯২৯ সালের ৭ নভেম্বর উত্তর প্রদেশের জৌনপুরে জন্মগ্রহণ করেছিলেন এবং আজমগড় ও এলাহাবাদ ( ভারত ) -তে শিক্ষিত হয়েছিলেন এবং ১৯৪৭ সালে ভারত বিভাগের পরে তিনি পাকিস্তানে চলে আসেন এবং করাচিতে স্থায়ী হন এবং সাংবাদিকতা ও লেখার সাথে যুক্ত হন। তিনি করাচি প্রেসক্লাবের সভাপতি হন এবং করাচি ইউনিয়ন অফ জার্নালিস্ট এবং পাকিস্তান ফেডারেল সাংবাদিক ইউনিয়ন উভয় দফতরে দায়িত্ব পালন করেন। তিনি ইরতিকা ফোরামের সক্রিয় সদস্যও ছিলেন। ২০০৫ সালের ৬ সেপ্টেম্বর করাচিতে তাঁর মৃত্যু হয়।
কাজ
ইয়াসমীন হামেদের মতে তাঁর কবিতা সংকলন হ'ল নবিত-ই-নাই (১৯৯৫), জারিদা (১৯৯৮) এবং ফারার হোনা হুরোফ কা (২০০৪)। তিনি একবাল আহমেদের প্রবন্ধগুলি উর্দুতেও অনুবাদ করেছেন এবং শিশুদের জন্য গল্প ও কবিতা লিখেছেন। হাসান আবিদি দুটি গজল ও নাজম লিখেছেন। গজলের সীমাবদ্ধতায় তিনি তাঁর কারুকাজের নিয়ন্ত্রণে বেশি তবে তাঁর নাজমের জন্য অন্য স্টাইল এবং বিষয়বস্তু বেছে নেন। তাঁর বেশিরভাগ নাজম সমাজের সামাজিক-রাজনৈতিক দিকের বিবরণ। তিনি অবিচ্ছিন্নভাবে পরিবর্তিত মান ব্যবস্থাকে সুন্দর করে দেখান যা তিনি ভিনগ্রহী এবং বিরক্তিকর খুঁজে পান।  তাঁর কবিতা সংগ্রহ, ফারার হোনা হুরোফ কা, ২০০৪ সালে করাচির শেহেরজাদে প্রকাশিত হয়েছিল।
শশী গুপ্ত
শশী গুপ্ত (জন্ম: ৩রা এপ্রিল, ১৯৬৪, ভারতের দিল্লিতে) একজন প্রাক্তন ভারতীয় টেস্ট ও ওয়ানডে আন্তর্জাতিক ক্রিকেটার এবং বর্তমানে ভারতের ক্রিকেট বোর্ড (বিসিসিআই) এর ভারতীয় মহিলা ক্রিকেট দলের জাতীয় নির্বাচক তিনি মোট ১৩ টি টেস্ট এবং ২০ টি ওয়ানডে খেলেছেন।
জীবনীসংক্রান্ত চলচ্চিত্র
থাম্ব|235x235পিক্সেল জীবনীসংক্রান্ত চলচ্চিত্র অথবা বায়োপিক হলো একটি চলচ্চিত্র যা একটি বাস্তব তথ্যভিত্তিক বা ঐতিহাসিক-ভিত্তিক ব্যক্তি বা মানুষের জীবনকে নাট্যে রূপান্তর করে তোলে। এই ধরনের চলচ্চিত্রে একজন ঐতিহাসিক ব্যক্তির জীবন দেখানো হয় ও কেন্দ্রীয় চরিত্রে আসল নাম ব্যবহার করা হয়। এগুলো প্রামাণ্যনাট্য চলচ্চিত্র ও ঐতিহাসিক নাট্য চলচ্চিত্রগুলোর থেকে আলাদা যে এগুলো একটি একক ব্যক্তির জীবন কাহিনী বা অন্ততপক্ষে তাদের জীবনের সবচেয়ে ঐতিহাসিকভাবে গুরুত্বপূর্ণ বছরগুলো ব্যাপকভাবে তুলে ধরার চেষ্টা করে।
অভিনয়শিল্পী বাছাই
জীবনীমূলক চলচ্চিত্রের জন্য অভিনয়শিল্পী বাছাই বিতর্কিত হতে পারে। এটি প্রায়ই দেখায় মিল ও ব্যক্তির বৈশিষ্ট্য চিত্রিত করার ক্ষমতার মধ্যে একটি ভারসাম্য। অ্যান্থনি হপকিন্স মনে করেছিলেন যে নিক্সন চলচ্চিত্রে রিচার্ড নিক্সনের চরিত্রে অভিনয় করা উচিত ছিল না কারণ এই দুইয়ের মধ্যে সাদৃশ্য নেই। দ্য কনকোয়ার-এ চেঙ্গিস খানের চরিত্রে জন ওয়েনের অভিনয় নিয়ে আপত্তি ছিল কারণ মার্কিন ওয়েনকে মঙ্গোল যুদ্ধবাজ হিসেবে অভিনয়ে দেওয়া হয়েছিল। মিশরীয় সমালোচকরা ১৯৮২ সালের টেলিভিশন সাদাত মিনিসিরিজে মিশরীয় প্রেসিডেন্ট আনোয়ার সাদাত হিসেবে আফ্রিকান মার্কিন অভিনেতা লুইস গসেট জুনিয়রকে অভিনয়ে বাছাই করার সমালোচনা করেছিলেন। এছাড়াও কেউ কেউ সেলেনা-তে জেনিফার লোপেজের অভিনয় নিয়ে আপত্তি জানিয়েছিলেন কারণ তিনি নিউইয়র্ক সিটির একজন পুয়ের্তো রিকীয় বংশোদ্ভূত যেখানে সেলেনা মেক্সিকান-মার্কিন ছিলেন।
চলচ্চিত্র উপস্থাপনা
যেহেতু চিত্রিত চিত্রগুলো প্রকৃত মানুষ, যাদের কর্ম ও বৈশিষ্ট্য জনসাধারণের কাছে পরিচিত (বা অন্তত ঐতিহাসিকভাবে নথিভুক্ত), তাই বায়োপিক ভূমিকাগুলোকে অভিনেতা ও অভিনেত্রীদের সবচেয়ে বেশি চাহিদা হিসেবে বিবেচনা করা হয়। ওয়ারেন বেটি, ফে ডুনাওয়ে, বেন কিংসলে, জনি ডেপ, জিম ক্যারি, রবার্ট ডাউনি জুনিয়র, জেমি ফক্স ও এডি রেডমায়েন: বনি অ্যান্ড ক্লাইড (১৯৬৭) চলচ্চিত্রে ক্লাইড ব্যারো এবং বনি পার্কার চরিত্রে বিটি ও ডুনাওয়ে, গান্ধী (১৯৮২) ছবিতে কিংসলে মহাত্মা গান্ধী চরিত্রে, এড উড (১৯৯৪) ছবিতে এড উডের চরিত্রে ডেপ, ম্যান অন দ্য ম্যান ছবিতে অ্যান্ডি কাফম্যান চরিত্রে ক্যারি মুন (১৯৯৯), চ্যাপলিন (১৯৯২) ছবিতে চার্লি চ্যাপলিনের চরিত্রে ডাউনি, রে (২০০৪) ছবিতে রে চার্লসের চরিত্রে ফক্স এবং দ্য থিওরি অফ এভরিথিং (২০১৪) তে স্টিফেন হকিংয়ের ভূমিকায় এডি রেডমাইন সকলেই বায়োপিকগুলোতে অভিনয় করার পর নাটকীয় অভিনেতা হিসেবে নতুন সম্মান অর্জন করেছেন।
কিছু বায়োপিক উদ্দেশ্যমূলকভাবে সত্যকে প্রসারিত করে। কনফেশনস অফ আ ডেঞ্জারাস মাইন্ড গেম শো হোস্ট চাক ব্যারিসের উপর ভিত্তি করে তৈরি হয়েছিল একই নামের ব্যাপকভাবে প্রকাশ করা কিন্তু জনপ্রিয় স্মৃতিকথা, যেখানে তিনি নিজেকে সিআইএ এজেন্ট বলে দাবি করেছিলেন। কাফকা লেখক ফ্রাঞ্জ কাফকার জীবন ও তার কথাসাহিত্যের পরাবাস্তব দিক উভয়ই অন্তর্ভুক্ত করেছেন। দ্য এরোল ফ্লিন ফিল্ম দ্য ডাইড উইথ দিয়ার বুট অন -এ কাস্টারের গল্প বলা হয়েছে কিন্তু এটি অত্যন্ত প্রেমময়। অলিভার স্টোন ফিল্ম দ্য ডোরস, প্রধানত জিম মরিসনকে নিয়ে, জিম মরিসন ও অভিনেতা ভ্যাল কিলমারের মধ্যে সাদৃশ্যের জন্য অত্যন্ত প্রশংসিত হয়েছিল, চেহারার দিক থেকে ও গানের দিক থেকে, কিন্তু ভক্ত ও ব্যান্ড সদস্যরা ভ্যাল কিলমার জিম মরিসনকে যেভাবে চিত্রিত করেছেন তা পছন্দ করেননি, এবং কয়েকটি দৃশ্য সম্পূর্ণরূপে তৈরি করা হয়েছিল।
বিরল ক্ষেত্রে, কখনও কখনও বায়োপিককে স্বয়ংক্রিয় বায়োপিক বলা হয়, যেগুলো ফিল্মের বিষয়বস্তু নিজেই অভিনয় করে। উদাহরণগুলোর মধ্যে রয়েছে জ্যাকি রবিনসনের দ্য জ্যাকি রবিনসন স্টোরি (১৯৫০), মুহাম্মদ আলীর দ্য গ্রেটেস্ট (১৯৭৭), অ্যাডি মারফির টু হেল অ্যান্ড ব্যাক (১৯৫৫), প্যাটি ডিউকের কল মি আনা (১৯৯০), বব ম্যাথিয়াস স্টোরি চলচ্চিত্রে বব ম্যাথিয়াস (১৯৫৪), অ্যালিস'স রেস্টুরেন্ট চলচ্চিত্রে আরলো গুথ্রি (১৯৬৯), ফ্যান্টাসিয়া ব্যারিনোর লাইফ ইজ নট এ ফেয়ারিটেল (২০০৬), এবং হাওয়ার্ড স্টার্নের প্রাইভেট পার্টস (১৯৯৭)।
ইউক্রেনের আঞ্চলিক প্রতিরক্ষার আন্তর্জাতিক বাহিনী
ইন্টারন্যাশনাল লিজিওন অফ টেরিটোরিয়াল ডিফেন্স অফ ইউক্রেন ( Інтернаціональний легіон територіальної оборони України, রোমানীয় : Internatsionalnyi lehion terytorialnoi oborony Ukrainy) হল রাষ্ট্রপ্রধান ভলোদিমির জেলেনস্কির অনুরোধে ইউক্রেন সরকার দ্বারা তৈরি একটি স্বেচ্ছাসেবী বিদেশী সৈন্যের সামরিক ইউনিট যা ইউক্রেনে রাশিয়ার আগ্রাসন এর বিরুদ্ধে যুদ্ধ করার জন্য করা হয়েছিল। এটি ২০১৪ সাল থেকে গঠিত বেশ কয়েকটি ইউক্রেনীয় স্বেচ্ছাসেবক ব্যাটালিয়নের মধ্যে একটি।
ইতিহাস
রাষ্ট্রপতি ভলোদিমির জেলেনস্কির নেতৃত্বে, ইউনিটটি ২০২২ সালের ইউক্রেনে রাশিয়ার আক্রমণের বিরুদ্ধে ইউক্রেনের প্রতিরক্ষা বাহিনীতে যোগ করার জন্য তৈরি করা হয়েছিল এবং এর গঠনটি ইউক্রেনের পররাষ্ট্রমন্ত্রী দিমিত্রো কুলেবা দ্বারা ২৭ ফেব্রুয়ারী ২০২২-এ একটি বিবৃতিতে স্থানীয় সময় প্রায় ১১ঃ০০টায় ঘোষণা করা হয়েছিল। কুলেবা এছাড়াও এটিতে সাধারন ব্যক্তিদের যোগদানের আবেদন করার আমন্ত্রণ জানিয়ে টুইটারে প্রচার করে, এবং উক্তি করে যে "আমরা একসাথে হিটলারকে পরাজিত করেছি, এবং আমরা পুতিনকেও পরাজিত করব।"
[[undefined|অস্ট্রেলিয়া]]
অস্ট্রেলিয়ার প্রধানমন্ত্রী স্কট মরিসন সাংবাদিকদের বলেছিলেন, “সমস্ত অস্ট্রেলিয়ানদের জন্য আমাদের পরামর্শ হল, ইউক্রেন ভ্রমণ করবেন না।. . . এই মুহুর্তে এই ধরনের কার্যকলাপ যে বৈধ্য তা অনুমান করে থাকলে আমার পরামর্শ হচ্ছে তার বিরুদ্ধে, ইউক্রেনের রাষ্ট্রপতি জেলেনস্কি যেসব ব্যবস্থা এবং শক্তি প্রয়োগ করছেন তার সাথে সম্পর্কিত অনিশ্চয়তার পরিপ্রেক্ষিতে।"
পররাষ্ট্র বিষয়ক মন্ত্রী মেলানি জোলি বলেছেন যে এটি স্বতন্ত্র কানাডিয়ানদের উপর নির্ভর করে যে তারা রাশিয়ার আক্রমণের বিরুদ্ধে লড়াই করার জন্য ইউক্রেনের নতুন বিদেশী সেনাবাহিনীতে যোগ দিতে চায় কিনা: "আমরা বুঝি পারি যে ইউক্রেনীয় বংশোদ্ভূত লোকেরা তাদের সঙ্গী ইউক্রেনীয়দের সমর্থন করতে চায় এবং তাদের মাতৃভূমিকে রক্ষা করার ইচ্ছাও রয়েছে এবং এক্ষেত্রে তাই এটি তাদের নিজস্ব সিদ্ধান্ত। . . আমাকে স্পষ্ট করে বলতে চায়: এই মুহূর্তে ইউক্রেনীয়দের যেকোন ধরনের সমর্থনের পক্ষে আমরা সবাই একান্ত সমর্থনকারী।"
২৭শে ফেব্রুয়ারি, ক্রোয়েশিয়ার প্রধানমন্ত্রী আন্দ্রেজ প্লেনকোভিচ ইউক্রেনে ক্রোয়েশিয়ান স্বেচ্ছাসেবকদের সম্ভাব্য প্রস্থানের খবরের বিষয়ে মন্তব্য করেন, "ইউক্রেনে প্রতিটি প্রস্থান একটি স্বতন্ত্র কাজ এবং তারাই ব্যক্তিগতভাবে এর দায়িত্ব নেয়"। ২০০ ক্রোয়েশীয় স্বেচ্ছাসেবক ইউক্রেনের সেনাবাহিনীতে যোগদান করেছে এমন অভিযোগের ভিত্তিতে মস্কোতে নিযুক্ত ক্রোয়েশিয়ান সামরিক দূত জেলজকো আকরাপকে ২রা ও ৩রা ফেব্রুয়ারি রাশিয়ার প্রতিরক্ষা মন্ত্রণালয়ে তলব করা হয়েছিল৷ দ্বিতীয় তলবের সময়, রাশিয়ান পক্ষ আকরাপের কাছে একটি প্রতিবাদ নোট হস্তান্তর করার চেষ্টা করেছিল কিন্তু তিনি তা নিতে অস্বীকার করেছিলেন।
চেক প্রজাতন্ত্রের নাগরিকদের বিদেশী স্বেচ্ছাসেবক হিসাবে অন্যান্য দেশের সশস্ত্র বাহিনীতে যোগদান করার অনুমতি দেওয়া হয় যদি তারা চেক প্রজাতন্ত্রের রাষ্ট্রপতি কর্তৃক অনুমোদন পায়। ২৮ শে ফেব্রুয়ারীতে, রাষ্ট্রপতি মিলোস জেমান সম্ভাব্য স্বেচ্ছাসেবকদের নতুন গঠিত ইউক্রেনীয় সৈন্যবাহিনীতে যোগদানের অনুমতি দেওয়ার সপক্ষে থাকার কথা বলেছিলেন। প্রতিরক্ষা মন্ত্রণালয় ইতিমধ্যে প্রথম আবেদনকারীদের দাখিল করেছে। ৩ রা মার্চ, বৈঠকের পর, চেক প্রধানমন্ত্রী পেত্র ফিয়ালা এবং রাষ্ট্রপতি মিলোস জেমান যারা আনুষ্ঠানিক অনুমোদন ছাড়াই ইউক্রেনের প্রতিরক্ষা বাহিনীতে যোগদান করবে এমন সমস্ত চেক স্বেচ্ছাসেবকদের জন্য দায়মুক্তির ঘোষণা দেন।
২৭ শে ফেব্রুয়ারী, ২০২২ রবিবার ডেনমার্কের প্রধানমন্ত্রীর বিবৃতিতেই ইঙ্গিত দেওয়া হয়েছিল যে প্রথম নজরে, তিনি বিশ্বাস করেননি যে ডেনসদের পক্ষে এই সংঘাতে অংশ নেওয়া অবৈধ হতে পারে।
2রা মার্চ, স্বরাষ্ট্র মন্ত্রী ন্যান্সি ফেজার এবং বিচার মন্ত্রী মার্কো বুশম্যান ঘোষণা করেছিলেন যে ফেডারেল সরকার নিজেদের নাগরিকদের যুদ্ধে লড়াই করার জন্য ইউক্রেনে যেতে বাধা দেবে না। এছাড়াও এসব ব্যক্তিরা ফৌজদারি বিচারের মুখোমুখি হবে না। এটি ইউক্রেনীয় এবং রাশিয়ান উভয়ের জন্য সম্ভাব্য মিশনের ক্ষেত্রে প্রযোজ্য।
১লা মার্চ, পররাষ্ট্রমন্ত্রী ইয়োশিমাসা হায়াশি বলেছিলেন যে, "আমি অবগত যে জাপানের ইউক্রেনের দূতাবাস এই ধরনের (স্বেচ্ছাসেবক সৈন্যদের) আহবান জানাচ্ছে, তবে আমি চাই আপনি আপনার উদ্দেশ্য নির্বিশেষে ইউক্রেনে ভ্রমণ থেকে বিরত থাকুন।"
লাটভিয়ার সাইমা সর্বসম্মতিক্রমে লাটভিয়ান স্বেচ্ছাসেবকদের জন্য যারা ইউক্রেনীয় সামরিক বাহিনীর সাথে লড়াইয়ে যোগ দিতে চায় তাদের জন্য বিচার থেকে দায়মুক্তির অনুমোদন করেছে।
২৮শে ফেব্রুয়ারী প্রতিরক্ষা মন্ত্রী, কাজসা ওলংগ্রেন ঘোষণা করেন যে, আন্তর্জাতিক বিদেশী সৈন্যবাহিনীতে যোগদান করা বৈধ। তার বক্তব্যের সমর্থনে তিনি বলেন; "যদি কোন সেনাবাহিনী নেদারল্যান্ডসের সাথে যুদ্ধে লিপ্ত হয় কেবল তবেই বিদেশী সেনাবাহিনীতে যোগ দেওয়া বেআইনি হবে।"
৩রা মার্চ, সেনেগালের পররাষ্ট্র মন্ত্রণালয় সেনেগালের আইনের অধীনে স্বেচ্ছাসেবকদের বেআইনি বলে দেশটির ইউক্রেনীয় দূতাবাসের দেওয়া একটি সোশ্যাল মিডিয়া পোস্টের নিন্দা করেছিল। সেনেগালে ইউক্রেনের রাষ্ট্রদূতকে তলব করে সেই পোস্টটি নামিয়ে ফেলতে বলেছিলেন।
সিঙ্গাপুরের পররাষ্ট্র মন্ত্রী ভিভিয়ান বালাকৃষ্ণান, ২২শে ফেব্রুয়ারি সংসদের অধিবেশন চলাকালে বলেছিলেন যে সিঙ্গাপুরবাসীদের শুধুমাত্র সিঙ্গাপুরের জাতীয় নিরাপত্তা স্বার্থের জন্য লড়াই করা উচিত এবং অন্য জায়গায় মহৎ কারণেও উদ্দেশ্যেও লড়াই করা উচিত না।
দক্ষিণ কোরিয়ার সরকার আইন মন্ত্রণালয় এবং জাতীয় প্রতিরক্ষা উভয় মন্ত্রনণালয় দ্বারাই একটি অস্পষ্ট অবস্থান গ্রহণ করে দক্ষিণ কোরিয়ার নাগরিকরা ইউক্রেনের যুদ্ধে স্বেচ্ছায় যোগ দিতে পারে কিনা সে সম্পর্কে বলেছে যে, "특별히 언급할 건 없다" অর্থাৎ "আমাদের বিশেষভাবে মন্তব্য করার কিছু নেই".
তাইওয়ানের পররাষ্ট্র মন্ত্রণালয় ইউক্রেনের যুদ্ধে আন্তর্জাতিক সৈন্য  বাহিনীতে যোগ দিতে চায় এমন কোনো তাইওয়ানের নাগরিক সম্পর্কে একটি প্রশ্নের জবাবে একটি সংবাদ সম্মেলনে বলেন, "সেখানকার পরিস্থিতির ক্রমাগত অবনতি কারণে সরকারের সামঞ্জস্যপূর্ণ অবস্থান হল সকল তাইওয়ানের নাগরিকদের ইউক্রেনে ভ্রমণ এড়িয়ে চলতে আহ্বান জানানো।" "সরকার তার নাগরিকদের অনুভূতি সম্পূর্ণরূপে বোঝে যারা ন্যায়পরায়ণতার পক্ষে দাঁড়াতে চায় এবং ইউক্রেনের প্রতি তাদের সমর্থন দিতে চায়। যদিও, তার জনগণের নিরাপত্তা রক্ষা এবং যুদ্ধের ঝুঁকির দৃষ্টিকোণ থেকে, সরকার তার নাগরিকদের সেখানে যাওয়া এড়াতে পরামর্শ দিচ্ছে।" এবং পুনর্ব্যক্ত করে যে "ইউক্রেনের বিরুদ্ধে রাশিয়ার সামরিক আগ্রাসন বন্ধ করার আহ্বান জানিয়ে আন্তর্জাতিক সম্প্রদায়ের সাথে রাশিয়ার উপর আরোপিত অর্থনৈতিক নিষেধাজ্ঞায় তাইওয়ানও অংশগ্রহণ করবে"
গুল মোহাম্মদ খাঁ
ওস্তাদ গুল মোহাম্মদ খাঁ (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি ১৯৭৭ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক পদক একুশে পদকে ভূষিত হন।
ইউক্রেনের আঞ্চলিক প্রতিরক্ষার আন্তর্জাতিক বাহিনী
যুক্তরাজ্যের পররাষ্ট্র সচিব লিজ ট্রাস বলেছেন যে, "ইউক্রেনের জনগণ স্বাধীনতা ও গণতন্ত্রের জন্য লড়াই করছে, তারা শুধু ইউক্রেনের জন্য নয়, বরং পুরো ইউরোপের জন্যও লড়ছে, কারণ এটাই প্রেসিডেন্ট [ভ্লাদিমির] পুতিনকে চ্যালেঞ্জ ছুড়ে দিয়েছেন। এবং অবশ্যই, যদি জনগন যদি সেই সংগ্রামকে সমর্থন করতে চায়, তবে আমি তাদের এক্ষেত্রে সমর্থন করব।" যদিও, বরিস জনসনের কার্যালয় ট্রাসের বিবৃতিকে সমর্থন করেনি যা পররাষ্ট্র সচিবের ওয়েবসাইটের এই ভাষার ইঙ্গিত করে যে কেউ যদি বিদেশী সৈন্যবাহিনীতে যুদ্ধ করার জন্য ইউক্রেনে ভ্রমণ করে বিদেশী তালিকাভুক্তি আইন 1870 এর অধীনে সে বিচারের মুখোমুখি হতে পারে।
গুল মোহাম্মদ খাঁ
জীবনী
গুল মোহাম্মদের জন্ম ১৮৭৬ খ্রিষ্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তার কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তার সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন।
ইউক্রেনের আঞ্চলিক প্রতিরক্ষার আন্তর্জাতিক বাহিনী
মার্কিন যুক্তরাষ্ট্রের স্টেট ডিপার্টমেন্ট আনুষ্ঠানিকভাবে সকল আমেরিকানদের ইউক্রেনে ভ্রমণ না করার জন্য পরামর্শ দিয়েছে। এখন পর্যন্ত ৩০৫০ আমেরিকান নাগরিক ইউক্রেনের পক্ষে লড়াই করতে স্বেচ্ছায় যোগদান করেছে।
গুল মোহাম্মদ খাঁ
জীবনী
ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তার কাছে খেয়াল শিখেছেন। ১৯৩১ খ্রিষ্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিষ্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিষ্টাব্দে বাংলাদেশ শিল্পকলা একাডেমী তাকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিষ্টাব্দের ২৯ সেপ্টেম্বর তিনি ঢাকা শহরে পরলোকগমন করেন।
বেলারুশ জাতীয় ফুটবল দল
বেলারুশ জাতীয় ফুটবল দল (Нацыянальная зборная Беларусі па футболе, Belarus national football team) হচ্ছে আন্তর্জাতিক ফুটবলে বেলারুশের প্রতিনিধিত্বকারী পুরুষদের জাতীয় দল, যার সকল কার্যক্রম বেলারুশের ফুটবলের সর্বোচ্চ নিয়ন্ত্রক সংস্থা বেলারুশীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ২৮শে অক্টোবর তারিখে, বেলারুশ প্রথমবারের মতো আন্তর্জাতিক খেলায় অংশগ্রহণ করেছে; বেলারুশের মিন্‌স্কে অনুষ্ঠিত বেলারুশ এবং ইউক্রেনের মধ্যকার উক্ত ম্যাচটি ১–১ গোলে ড্র হয়েছে।
২২,২৪৬ ধারণক্ষমতাবিশিষ্ট দিনামো স্টেডিয়ামে বিয়েলিয়া ক্রিলি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলারুশের রাজধানী মিন্‌স্কে অবস্থিত। বর্তমানে এই দলের ম্যানেজারের দায়িত্ব পালন করছেন মিখাইল মার্খেল এবং অধিনায়কের দায়িত্ব পালন করছেন ক্রাস্নোদারের রক্ষণভাগের খেলোয়াড় আলিয়াকসান্দ্র মার্তিনোভিচ।
বেলারুশ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও বেলারুশ এপর্যন্ত একবারও অংশগ্রহণ করতে সক্ষম হয়নি।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে বেলারুশ তাদের ইতিহাসে সর্বোচ্চ অবস্থান (৩৬তম) অর্জন করে এবং ১৯৯৪ সালের মার্চ মাসে প্রকাশিত র‌্যাঙ্কিংয়ে তারা ১৪২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলারুশের সর্বোচ্চ অবস্থান হচ্ছে ৪৭ম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মার্ক বোল
বোলের ২০০৪ সালের নিবন্ধ "ডেথ অ্যান্ড ডিজঅনার" (Death and Dishonor) ইন দ্য ভ্যালি অব এলা চলচ্চিত্রে উপযোগকরণ করা হয়। ২০০৯ সালে তিনি দ্য হার্ট লকার চলচ্চিত্রের চিত্রনাট্য রচনা করেন এবং প্রযোজনা করেন। এই ছবির জন্য তিনি শ্রেষ্ঠ মৌলিক চিত্রনাট্য ও শ্রেষ্ঠ চলচ্চিত্রের জন্য একাডেমি পুরস্কার অর্জন করেন। ২০১২ সালে তিনি ওসামা বিন লাদেনের অনুসন্ধান ও হত্যা নিয়ে নির্মিত জিরো ডার্ক থার্টি চলচ্চিত্রের চিত্রনাট্য রচনা করেন এবং প্রযোজনা করেন। এই ছবির জন্য তিনি শ্রেষ্ঠ মৌলিক চিত্রনাট্য ও শ্রেষ্ঠ চলচ্চিত্রের জন্য একাডেমি পুরস্কার এবং শ্রেষ্ঠ মৌলিক চিত্রনাট্যের জন্য রাইটার্স গিল্ড অব আমেরিকা পুরস্কারের মনোনয়ন লাভ করেন।
আহলুল খুতওয়াহ
আহলুল খুতওয়াহ (আরবি: أهل الخطوة); কদমের মানুষ) হলো সুফি ও ওলিগণের মধ্যে প্রচলিত একটি গুণবাচক বিশেষণ যা এমন সব মানুষকে ডাকা হয় যাদের এক কদমে সুদীর্ঘ পথ পাড়ি দেওয়ার অতিপ্রাকৃতিক ক্ষমতা ও কারামত আছে।
উপস্থাপনা
এই ক্ষমতাটি চোখের পলকে ব্যবহার করা যায় যাতে ওলিরা কোথাও যাওয়ার পথে সাগর-পর্বতের বাঁধা অতিসহজে অতিক্রম করতে পারেন অথবা একই সময়ে একাধিক জায়গায় উপস্থিত থাকতে পারেন।
কদমের মানুষরা হলেন এমন ব্যক্তি যাদের জন্য মাটি তাদের সামনে ভাঁজ হয়ে ভ্রমণপথের দূরত্ব কমিয়ে দেয়। তারা আল্লাহ'র ধার্মিক বান্দাদের অন্তর্ভুক্ত হয়ে থাকেন। শেখ আহমাদ যাররুক কদমের মানুষদের একজন ছিলেন বলে কথিত আছে।
এমনও কথিত আছে যে, যারা নিজেদের কদমের মানুষ বলে দাবি করেন তারা এক কদমে এমনভাবে অনেক লম্বা দুরত্ব পাড়ি দিতে পারেন, যাতে মনে হয় এক মুহূর্তে তারা আলজেরিয়াতে আছেন আবার অন্য মুহূর্তে তারা হেজাজে আছেন এবং তারা এটাও দাবি করেন যে, তাদের সামনে সাগর অথবা পাহাড় কোন বাঁধাই কাজ করে না। এসব বিষয়ে তাঁদের কিছু অদ্ভুদ গল্পও প্রচলিত আছে। যেমন একটি গল্প হলো এমন কিছু মানুষকে নিয়ে যারা বসবাস করেন এক দেশে কিন্তু নামাজ এক ওয়াক্ত পড়েন মক্কার মসজিদে হারামে আরেক ওয়াক্ত পড়েন মদিনার মসজিদে নববীতে।
ইমাম আবু মাদইয়ান তার অসাধারণ কদমের ক্ষমতার জন্য পরিচিত ছিলেন। তিনি চোখের পলকে মাটির ভেতর অথবা আকাশে উঠে অনেক দূরবর্তী স্থানে গমন করতে পারতেন। মানুষের কাছে তার উপস্থিতি অনেক স্বস্তিদায়ক ছিল।
আল্লাহ'র ধার্মিক বান্দা ও ওলিদের মধ্যে যারা কদমের মানুষ ছিলেন তারা আরবের মাগরেব থেকে মাশরিকে অতি অল্প সময়ে ভ্রমন করতে পারতেন। তাদের মধ্যে আবার কিছু ছিল যারা বাতাসে হাটতে পারতেন।
অসদাচারণ
কিছু অবাধ্য মানুষেরও ভূমিকে ভাজ করে দূরত্ব কমিয়ে ফেলার সক্ষমতা আছে। তারা মক্কা হতে ভূমিকে ভাজ করে যেকোনো দিকের দূরত্ব কমিয়ে দিতে পারে।
আপাতদৃষ্টিতে এই কান্ডটি ছোট মনে হলেও, এই ধরণের কাজ করলে আল্লাহ অসন্তুষ্ট হন এবং ক্ষমতাটি লোপ পেতে পারে। যারাই ইবলিশের প্ররোচনায় এই কাজ করবে তারা ত্রুটিপূর্ণ ও দোষপূর্ণ মানুষদের অন্তর্ভুক্ত হবে।
সুফিবাদে বিশ্বাসী মানুষরা কদমের মানুষদের অস্তিত্বে বিশ্বাস করে। তাদের মতে যদি এটি কারামত হয়ে থাকে তবে এটি অবশ্যই আল্লাহ এবং কারামত প্রাপ্ত বান্দার মধ্যে গোপন রাখতে হবে এবং মানুষের কাছে একে প্রকাশ করার কোন প্রয়োজন নেই।
নামাজ ছোট করা
মুসলিমরা ভ্রমন অবস্থায় নামাজ ছোট করতে পারে। একে মুসাফিরের নামাজ বলা হয়। কদমের মানুষরা ভূমির মাধ্যমে হোক কিংবা সাগরের মাধ্যমে হোক, অতি দ্রুত দূরত্ব অতিক্রম করলে তারা মুসাফিরের নামাজ আদায় করে।
ইমাম হাসান বসরি বসরাতে বসবাস করা অবস্থাতেই মক্কায় পাঁচ ওয়াক্ত মুসাফিরের নামাজ আদায় করতেন।
সূর্যমণি হত্যাকাণ্ড
সূর্যমণি গণহত্যা ১৯৭১ সালের ৭ই অক্টোবর ভোরে তৎকালীন বরিশাল জেলার সূর্যমণি গ্রামে সংঘটিত হয়েছিল। রাজাকাররা ২৪ জন বাঙালি হিন্দুকে গুলি করে হত্যা করে।
পটভূমি
সূর্যমণি গ্রামটি পূর্ব বরিশাল জেলার পিরোজপুর মহকুমায় অবস্থিত, বর্তমানে পিরোজপুর জেলার মঠবাড়িয়া উপজেলাধীন । গ্রামটি মঠবাড়িয়া উপজেলা সদরের পূর্বে আড়াই কিলোমিটার দূরে। গ্রামের দক্ষিণে ওয়াপদা বাঁধ রয়েছে।
হত্যাকাণ্ড
৬ অক্টোবর রাতে মঠবাড়িয়া উপজেলার সদর ইউনিয়নের আঙ্গুলকাটা গ্রামে হালদার ও মিত্র পরিবারের বাড়িতে ৬০-৬৫ জন সশস্ত্র রাজাকার একটি দল হামলা চালায়। রাজাকারদের নেতৃত্বে ছিলেন কমান্ডার ইস্কান্দার আলী মৃধা, মুকুল আহমেদ বাদশা, আনসার আলী খলিফা এবং সৈয়দ হাওলাদার। তারা দরজা খুলে পুরুষ, মহিলা ও শিশুদের বেঁধে রেখেছিল। এর পরে তারা মহিলাদের ধর্ষণ করে এবং দড়ি দিয়ে বেঁধে রাখা ৩৭ জন পুরুষকে বন্দী করে নিয়ে যায়। তাদের মঠবাড়িয়া থানায় নিয়ে যাওয়া হয়। এর মধ্যে সাত জনকে মুক্তিপণের জন্য মুক্তি দেওয়া হয়েছিল। বাকি ৩০ জনকে সুর্যমণি গ্রামের দক্ষিণে ওয়াপদা বাঁধে নিয়ে যাওয়া হয়েছিল। তাদের একটি লাইনে দাঁড় করানো হয়েছিল এবং রাজাকাররা গুলি করেছিল। ২৪ জন বাঙালি হিন্দু ঘটনাস্থলেই মারা যান। এর মধ্যে ছয়জন গুলিবিদ্ধ হয়ে ক্ষত থেকে বেঁচে গিয়ে অলৌকিকভাবে পালিয়ে গিয়েছিলেন।
তদন্ত
২০১০ সালের ৮ ই অক্টোবর, বেঁচে থাকা জ্ঞানেন্দ্র মিত্র মঠবাড়িয়ায় সিনিয়র সহকারী জজ আদালতে মামলা দায়ের করেছিলেন, আটজন ব্যক্তির বিরুদ্ধে হত্যার অভিযোগ এনেছিলেন। মামলার আসামি আবদুর জব্বার ইঞ্জিনিয়ার ( জাতীয় পার্টির ভাইস চেয়ারম্যান ও পিরোজপুর -৩ আসনের সাবেক সংসদ সদস্য), ইস্কান্দার আলী মৃধা (টিকিকাটা ইউনিয়নের চরমাইন এবং বাংলাদেশ জাতীয়তাবাদী দলের নেতা), মুকুল আহমেদ বাদশাহ (শিল্পপতি ও জাতীয় পার্টির নেতা) মো। আনসার আলী খলিফা ( জামায়াতে ইসলামীর নেতা), যুদ্ধাপরাধের মুহাম্মদ হাবিব মিয়া হাওলাদার, রুহুল আমিন ও মোহাম্মদ আলম মৃধা। বিচারক মঠবাড়িয়া থানার অফিসার ইনচার্জকে এফআইআর দায়ের ও বিষয়টি তদন্তের নির্দেশ দেন। পুলিশ আদালতের কাছ থেকে আরও নির্দেশনা চেয়ে গেলে বিচারক মামলাটি আন্তর্জাতিক অপরাধ ট্রাইব্যুনালে প্রেরণ করেন । আন্তর্জাতিক অপরাধ ট্রাইব্যুনাল তদন্তের জন্য দু'বার জায়গাটি পরিদর্শন করেছে। ট্রাইব্যুনাল এ পর্যন্ত ১৮  জন সাক্ষীর সাক্ষ্য সংগ্রহ করেছে।
মাহমুদাবাদ
মাহমুদাবাদ (ফার্সি: محمودآباد) সুলতানি আমলের একটি টাঁকশাল শহর। সুলতান নাসিরুদ্দিন মাহমুদ শাহের নামে এর নামকরণ হয়েছিল। মুঘল আমলে এটি ছিল সরকার। মাহমুদাবাদ সরকারের পাশে ছিল ফতেহাবাদ সরকার, খলিফাতাবাদ সরকার ইত্যাদি। মাহমুদাবাদ নামটি পরবর্তীকালে প্রথমে মাহমুদপুর, এরপর মহম্মদপুর নামে রূপান্তরিত হয়। মাহমুদাবাদ শহরটি বর্তমানে মাগুরা জেলার মহম্মদপুর উপজেলা শহর। সম্রাট আকবরের সময়ে মাহমুদাবাদে ৮৮টি মহল তথা পরগণা ছিল। তখনকার বাঙলার সবচেয়ে বেশি পরগণা ছিল মাহমুদাবাদে। মাহমুদাবাদ সরকারটি উত্তর নদীয়া, বৃহত্তর যশোরের উত্তর, কুষ্টিয়া, মাগুরা এবং ফরিদপুর জেলার পশ্চিমাঞ্চল (মধুখালী, বোয়ালমারী) নিয়ে গঠিত ছিল।
অমলেন্দু মিত্র
অমলেন্দু মিত্র (৪ এপ্রিল ১৯৩০ - ১৭ ডিসেম্বর ১৯৯৬) ছিলেন একজন ভারতীয় বাঙালি লেখক, সংগ্রাহক এবং লোকসংস্কৃতিবিদ।